Stockport

Stockport er en stor by i Stor-Manchester i England. Den ligger på et opphøyd sted rundt 10 kilometer sørøst for byen Manchester hvor elvene Goyt og Tame løper sammen og danner den kjente elva Mersey. Stockport er den største kommunen i distriktet Stockport, og ved folketellingen i 2011 hadde den en befolkning på 105 878 innbyggere,Stockport (Greater Manchester), City Population mens det større distriktet med samme hadde en befolkning på 286 755 ved samme folketelling i 2011.Stockport (Metropolitan Borough, Greater Manchester), City Population

Historisk lå det meste av byen i Cheshire, men området nord for Mersey var i Lancashire. På 1500-tallet var Stockport en liten by som da i sin helhet lå på sørsida av Mersey, og var kjent for dyrking av hamp og framstilling av tau. På 1700-tallet hadde byen en av de første mekaniserte silkefabrikkene i Storbritannia. På 1800-tallet var imidlertid Stockports ledende industrivirksomhet innen bomull og tilknyttede industrier. Stockport var også senter for landets hatt-industri, og eksporterte i 1884 over seks millioner hatter per år. I desember 1997 ble den siste hattefabrikken i Stockport stengt. Byens hattehistorie er bevart i hattemuseet «Hat Works».

Den vestlige innfarten til byen domineres av Stockport-viadukten. Den ble bygget i 1840 og viaduktens 27 teglsteinsbuer fører hovedjernbanen fra Manchester til Birmingham og London over elva Mersey. Dette byggverket var bakgrunn på mange av L.S. Lowrys malerier.

 Etymologi 
Stockport ble nedtegnet som Stokeport i 1170.Arrowsmith, Peter (1997): Stockport: a History, s. 23 Den meste aksepterte etymologien er at stedsnavnet er sammensatt av to ledd, hvor det siste leddet er angelsaksisk port henviser til «inngang, porthvelving, dør»,«port (n.2)», Online Etymology Dictionary kanskje i overført betydning til markedsplassen, skjønt port kan også ha betydningen «havn».«port (n.1)», Online Etymology Dictionary mens siste ledd, stoc, henviser til en «grend», eller mer nøyaktig, en mindre bosetningen innenfor et gods.Mills, A. D. (1997): Dictionary of English Place-Names Eldre avledninger forklarte stock med palisade eller pæleverk (engelsk: stockade) i forbindelse med en festning, og som hadde en port.«Local History», Stockport Metropolitan Borough Council, arkivert fra originalen den 18. juni 2006 Festningen er sannsynliggjort ved Stockport Castle, en normannisk festning framstilt av typen motte-and-bailey fra 1100-tallet, første gang omtalt i kildene i 1173.Historic England: «Stockport Castle (1085399)», PastScape

 Befolkningsutvikling 
+Befolkningsutvikling i Stockport siden 1901 År 1901 1911 1921 1931 1939 1951 1961 1971 1981 1991 2001 Innbyggertall 92,832 108,682 123,309 125,490 134,132 141,650 142,543 139,598 136,792 132,813 136,082County Borough 1901–1971 Retrieved on 24 July 2008.  Urban Subdivision 1981–2001 Retrieved on 24 July 2008.

 Vennskapsbyer 
Stockport har følgende vennskapsbyer:«Twin Towns and Link Areas»   , Stockport.gov.uk
  Béziers, Frankrike (1972)
  Heilbronn, Tyskland (1982)

 Sport 
Byens fotballag er Stockport County FC, som for tiden (2024/25) spiller i Football League One, det tredje nivået i engelsk fotball. De spiller hjemmekampene på Edgeley Park.

 Referanser 

 Litteratur 
 Arrowsmith, Peter (1996): Recording Stockport's Past: Recent Investigations of Historic Sites in the Borough of Stockport  Stockport Metropolitan Borough Council, ISBN 0-905164-20-2
 Arrowsmith, Peter (1997): Stockport: a History , Stockport Metropolitan Borough Council, ISBN 0-905164-99-7
 Cliffe, Steve (2005): Stockport History and Guide, Tempus, ISBN 0-7524-3525-6
 Dent, J. S. (1977): «Recent investigations on the site of Stockport Castle» i: Transactions of the Lancashire and Cheshire Antiquarian Society 79, s. 1–13
 Dranfield, Coral (2006): Rivers Under Your Feet: The Story of Stockport's Water tunnels, Kevin Dranfield, ISBN 0-9553995-0-5
 Fox, Gregory K. (1986): The Railways around Stockport, Foxline Publishing, ISBN 1-870119-00-2

 Eksterne lenker 


 Stockport Council
 Stockport Express

Kategori:Byer i Stor-Manchester